**NOTĂ INFORMATIVĂ  
privind necesitatea elaborării proiectului de Hotărâre de Guvern cu privire la aprobarea proiectului de lege pentru modificarea articolului 1 din Legea nr.7/2022 privind atragerea împrumutului de stat extern din partea Fondului Monetar Internaţional prin intermediul mecanismului de finanţare extinsă (EFF)**

|  |
| --- |
| **1.Denumirea autorului și, după caz, a participanților la elaborarea proiectului** |
| Proiectul Hotărârii de Guvern cu privire la aprobarea proiectului de lege pentru modificarea articolului 1 din Legea nr.7/2022 privind atragerea împrumutului de stat extern din partea Fondului Monetar Internaţional prin intermediul mecanismului de finanţare extinsă (EFF) a fost elaborat de către Ministerul Finanțelor. |
| **2.Condițiile ce au impus elaborarea proiectului de act normativ și finalitățile urmărite** |
| Proiectul Hotărârii Guvernului cu privire la aprobarea proiectului de lege pentru modificarea articolului 1 din Legea nr.7/2022 privind atragerea împrumutului de stat extern din partea Fondului Monetar Internaţional prin intermediul mecanismului de finanţare extinsă (EFF) a fost elaborat în conformitate cu art.26 din Legea nr.419/2006 cu privire la datoria sectorului public, garanţiile de stat şi recreditarea de stat și ca urmare a aprobării la data de 11 mai 2022 de către Consiliul de directori executivi al FMI a majorării asistenței financiare pînă la 594,3 milioane de DST în cadrul Programului de reforme economice susținut prin Mecanismul extins de creditare și Mecanismul de finanțare extinsă, dintre care 471,4 mil. DST destinate pentru suport bugetar. Durata programului este de 40 luni.  Totodată, ținând cont că conform graficului de debursare și mesajului SWIFT primit de la FMI, a doua tranșă urmează a fi debursată în mai curent, Hotărârea de Guvern cu privire la aprobarea proiectului de lege pentru modificarea articolului 1 din Legea nr.7/2022 privind atragerea împrumutului de stat extern din partea Fondului Monetar Internaţional prin intermediul mecanismului de finanţare extinsă (EFF) urmează să intre în vigoare la data publicării în Monitorul Oficial al Republicii Moldova. |
| **3.Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Actul normativ nu are drept scop armonizarea legislației naționale cu legislația Uniunii Europene. |
| **4.Principalele prevederi ale proiectului și evidențierea elementelor noi** |
| Guvernul Republicii Moldova va beneficia de 471,4 mil. DST, prin intermediul mecanismului extins de creditare (ECF), în sumă de 169,5 mil. DST și prin intermediul mecanismului de finanțare extinsă (EFF), în sumă de 301,9 mil. DST. Asistența financiară suplimentară, susținută prin mecanismele de finanțare ECF și EFF, va fi folosită pentru acoperirea necesităților urgente de finanțare a balanței de plăți survenite în urma șocurilor negative, inclusiv a războiului din Ucraina și sancțiunilor internaționale impuse Federației Ruse și Belarus, dar și pentru a cataliza acordarea suportului de către comunitatea internațională.  Împrumutul va fi utilizat pentru finanțarea necesităților bugetului de stat. |
| **5.Fundamentarea economico-financiară** |
| Împrumutul de la Fondul Monetar Internațional, prin intermediul mecanismului de finanțare extinsă (EFF), prevede o majorare cu 92,3 mil. DST pînă la suma de 301,9 mil. DST și va fi rambursat în 12 tranșe egale, după expirarea a 4,5 ani de la fiecare tragere efectuată din contul împrumutului. Maturitatea împrumutului este 10 ani. Dobânda aplicată pentru împrumutul în cauză este flotantă și la situația din 09 mai 2022 a constituit 1,498% anual. Taxa de deservire constituie 0,5% din suma debursată. Comisionul de angajament – 0,30%. |
| **6.Modul de încorporare a actului în cadrul normativ în vigoare** |
| În cadrul Programului cu FMI, de către Republica Moldova urmează a fi întreprinse acțiuni în vederea adoptării și amendării actelor normative relevante în domeniul anticorupției și statului de drept, guvernanței fiscale, supravegherii sectorului financiar. |
| **7.Avizarea și consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a proiectului Hotărârii de Guvern cu privire la aprobarea proiectului de lege pentru modificarea articolului 1 din Legea nr.7/2022 privind atragerea împrumutului de stat extern din partea Fondului Monetar Internaţional prin intermediul mecanismului de finanţare extinsă (EFF), este plasat pe pagina oficială a Ministerului Finanțelor, la compartimentul Transparența decizională/Consultări publice.  În conformitate cu prevederile Regulamentului Guvernului, aprobat prin Hotărârea Guvernului nr. 610/2018, prezentul proiect urmează a fi avizat de Ministerul Justiției, Ministerul Economiei și Banca Națională a Moldovei. |
| **8.Constatările expertizei anticorupție** |
| Proiectul menționat mai sus nu este supus expertizei anticorupție. |
| **9.Constatările expertizei juridice** |
| Informația referitoare la concluziile expertizei juridice urmează a fi inclusă în sinteza obiecțiilor și propunerilor/recomandărilor la proiectul de hotărâre. |

**MINISTRU Dumitru BUDIANSCHI**